 Tracţiunile Tehnica tracţiunilor – pacientul este poziţionat comod în decubit dorsal, cu coloana vertebrală cervicală situată în afara planului mesei. Kinetoterapeutul se poziţionează la capul bolnavului şi susţine pasiv capul acestuia astfel: cu o mână prinde coloana cervicală şi occiputul, susţinând astfel capul, iar cu cealaltă mână plasată pe bărbia bolnavului îşi asigură o priză solidă. Din această poziţie exercită o tracţiune în ax asupra coloanei vertebrale cervicale. Tracţiunea poate fi continuă sau discontinuă, iar forţa de întindere variază de la caz la caz în funcţie de: durere, masă musculară, tonus, intensitatea contracturii. În momentul când se sesizează o reducere a tensiunii musculare se începe mobilizarea pasivă a coloanei cervicale în flexie-extensie, înclinare laterală, rotaţii, iniţial prin mişcări analitice, apoi combinate, în final circumducţia. Aceste mişcări se vor executa lent, alternând sensul şi nedepăşind pragul durerii. Pe parcursul acestor manevre, bolnavul trebuie să fie cât mai relaxat şi să respire profund şi rar. Tracţiunile vertebrale cervicale se pot realiza şi mecanic folosind un montaj de scripeţi sau cu ajutorul aparatului de tracţiune vertebrală TRU-TRAC sau ELTRAC. Indiferent de sistemul de tracţiune, pentru a obţine relaxare musculară, decomprimare articulară şi eliberare a găurilor de conjugare, trebuie respectete câteva reguli de bază:  bolnavul să fie poziţionat în decubit dorsal sau aşezat;  să fie asigurat un unghi de flexie de 10-150 a coloanei vertebrale cervicale;  durata tracţiunii, în afara regulii de progresivitate, se va stabilii în funcţie de reacţia bolnavului (disconfort, durere, vertij, acufene, etc). Se menţine în tracţiune cel puţin 40 minute, dar poate ajunge la tracţiuni de 2 ore sau chiar mai mult (această durată include şi pregătirea bolnavului, instalarea sistemului de tracţiune);  înainte de finalizarea tracţiunii, bolnavul este bine sa execute câteva contracţii izometrice scurte ale musculaturii gâtului, pentru reechilibrarea tonusului muscular;  forţa de tracţiune variază între 3 şi 12 kg în funcţie de tipul constituţional, vârstă;  printr-o tracţiunea realizată cu o forţă sub 6 kg, se obţine eliminarea tensiunii musculare;  la 9 kg forţă de tracţiune se obţine decompresiunea articulaţiilor interapofizare posterioare;  la 10-12 kg se poate obţine degajarea găurilor de conjugare;  peste 12 kg, tracţiunea vertebrală devine ineficientă deoarece induce reacţii musculare de apărare exprimate prin contractură;  numărul total de şedinţe este de 6-10 cu menţiunea că, dacă după primele şedinţe durerea se accentuează, trebuie abandonate. Programul Williams Programul Williams – se aplică în trei faze distincte în funcţie de tabloul clinic şi funcţional al pacientului. Conţine exerciţii de remobilizare a coloanei vertebrale lombare, basculări ale bazinului, întinderea musculaturii paravertebrale şi a muşchiului psoas-iliac. În faza I pacientul este tratat din punct de vedere kinetic numai din poziţia decubit dorsal, prin descărcarea greutăţii tnmchiului pacientului. Este momentul de trecere din stadiul acut în stadiul subacut. Programul kinetic adresat pacientului după trecerea din acut în subacut începe prin exerciţii kinetoterapeutice “în flexie”, deoareace fie flexia membrelor inferioare pe trunchi, fie mai ales, a trunchiului pe membrele inferioare, produce contracţia muşchilor abdominali şi a iliopsoasului obţinându-se în mod reflex relaxarea musculaturii paravertebrale a coloanei lombare. Este un obiectiv major în această fază. Practic la nivelul segmentului motor se instalează un “cerc vicios”. Sciatalgia este de fapt un conflict mecano-disco-radicular însotit de inflamaţie locală. Iritarea, inflamarea aduce după sine durere iar durerea produce contractură musculară. Pentru a se închide acest cerc vicios trebuie să menţionăm că această contractură este de durată şi întreţine compresiunea. Aici se încheie cercul vicios. Acesta trebuie însă “rupt” şi această rupere poate fi provocată prin contracţia muşchilor abdominali şi a ilio-psoasului care duce în mod reflex la relaxarea antagoniştilor adică a paravertebralilor. Acest lucru se realizează foarte bine în faza I a programului Williams. Totodată exerciţiile kinetice din această fază contribuie la redobândirea parţială a supleţei articulare în zona lombară. Mişcarea ce se obţine chiar şi limitat în timpul exerciţiilor ajută ca discul să se hrănească şi să-şi refacă înălţimea sa prin absorbţia de lichid, numit fenomen de inbibiţie. Această etapă se aplică aproximativ 2 săptămâni:  Decubit dorsal membrele superioare extinse pe lângă corp, capul pe suprafaţa patului, bărbia în piept, membrele inferioare flectate din şolduri şi genunchi, tălpile pe suprafaţa patului. Se cere pacientului să execute: - ducerea membrelor superioare extinse prin înainte sus şi înapoi (flexia membrelor superioare 180 privirea urmareşte mâinile) - inspir amplu (lomba se înalţă); - revenire inspir - expir amplu, lomba coboară.  se cere pacientului să memoreze acest tip de respiraţie.  variantă: capul se ridică de pe suprafaţa patului, flexia lui este accentuată.  Poziţia pacientului idem ca la exerciţiul 1. Se cere pacientului să execute: - ducerea membrelor superioare extinse prin înainte sus şi înapoi, inspir, apoi pacientul va executa flexia coapselor pe trunchi (genunchii flectaţi), mâinile apucă de sub genunchi şi trage spre piept coapsele, expir.  variantă: acelaşi exerciţiu, numai că pacientul va executa apucarea alternativă doar a câte unui genunche şi îl trage spre piept. Este valabila varianta de la exerciţiul 1.  Poziţia pacientului idem ca la exerciţiul 1. Se cere pacientului să execute: - ducerea membrelor superioare extinse prin înainte sus şi înapoi (flexia membrelor superioare 180 privirea urmareşte mâinile) – inspir, apoi mâinile vor apuca printre genunchi (genunchii se depărtează), gleznele se apuca cu mainile şi se trag până deasupra abdomenului, expir.  varianta: se cere pacientului să apuce altemativ doar glezna a câte unui singur membru inferior, având grijă ca amplitudinea de mişcare să fie aproximativ simetrică.  este valabilă varianta de la ex. 1.  Poziţia pacientului idem ca la exerciţiul 1. Se cere pacientului să execute: - ducerea membrelor superioare extinse prin înainte sus şi înapoi , inspir, apoi pacientul va executa flexia coapselor pe trunchi fără ajutorul mâinilor, expir.  este valabila varianta de la exerciţiul 1, revenire inspir - expir amplu, lomba coboară.  Poziţia pacientului idem ca la exerciţiul 1. Se cere pacientului să execute: - ducerea membrelor superioare extinse prin înainte sus şi înapoi , inspir, apoi mâinile se aşează pe genunchi şi se păstrează această poziţie pe tot timpul expirului, capul se ridică de pe suprafaţa patului (flexia lui; varianta de la exerciţiul 1, revenire inspir - expir amplu, lomba coboară).  contracţia izotonică concentrică a muşchiior abdominali se transformă la un moment dat în contracţie izometrică menţinându-se atâta timp cât mâinile stau deasupra genunchilor şi se realizează concomitent expirul.  variantă - acest exerciţiu se poate executa aducând ambele palme deasupra doar a câte unui genunche (aceştia sunt uşor depărtaţi) în mod alternativ dreapta – stânga (antrenaţi în contracţie şi muşchii oblici abdominali). În acest moment al programului Williams se pot introduce diagonalele Kabat, de flexie şi extensie a membrelor superioare antrenandu-se în mişcare capul şi trunchiul, revenire cu expir amplu.  Poziţia pacientului idem ca la exerciţiul 1. Se cere pacientului să execute: - ducerea membrelor superioare extinse prin înainte sus şi înapoi, inspir, apoi - palma membrului superior stâng vine la întâlnire cu genunchiul membrului inferior drept, iar genunchiul presează puternic în palmă.  membrul superior stâng este extins din cot şi prin presiunea genunchiului în palmă tonusul muşchilor flexori creşte la maximum.  variantă: amândoi genunchii vin la întâlnire cu palmele. În faza a II -a a metodei Williams exerciţiile pregătesc coloana vertebrală pentru a putea suporta greutatea trunchiului în condiţii de încărcare pe verticală. Practic este vorba de trecerea de la poziţia orizontală a coloanei la poziţia verticală. Această verticalizare respectă principiul accesibilităţii, respectiv al încărcării treptate. Exerciţiile din faza I devin exerciţii de “încălzire” pentru faza a II -a, a verticalizării trunchiului. Verticalizarea se va face treptat, propunând pacientului un set de exerciţii care să permită trecerea la verticală (suportarea acestei poziţii) fără dureri. După aproximativ două săptămâni, în partea a doua a stadiului subacut :  Poziţia pacientului idem ca la exerciţiul 1, mâinile sub cap, coatele departate, inspir. Se cere pacientului să execute “leganarea” simultană a genunchilor pe pat stânga-dreapta. Leganarea genunchilor spre dreapta, capul spre stânga, expir, poziţia iniţială inspir. Leganarea ambilor genunchi spre stanga, capul spre dreapta, expir, poziţia iniţială inspir.  Poziţia pacientului idem ca la exerciţiul 1, membrele inferioare întinse pe suprafaţa patului pe lângă trunchi. Se cere pacientului: inspir amplu; ridicarea membrului inferior drept de pe suprafaţa patului extins din genunche, spre verticală, mâinile apucă genunchiul şi-l trage spre piept, capul se ridică, fruntea se apropie de genunchiul întins al membrului infeior ridicat, expir; inspir amplu; se execută ţi cu membrul inferior stâng.  Poziţia pacientului idem ca la exerciţiul 8. Se cere pacientului să execute “pedalaj” înainte şi înapoi alterantiv cu câte un membru inferior având grijă ca la verticală membrul inferior să fie extins din genunche.  Decubit lateral stâng. Se cere pacientului să execute flexia ambilor genunchi şi a coapselor pe piept, simultan cu flexia capului până când aceştia se apropie de frunte, expir, revenire în poziţia iniţială, inspir.  kinetoterapeutul va fi atent ca pacientul să păstreze poziţia corectă de decubit lateral. Se cere pacientului ca revenirea în poziţia iniţială să se facă cu corpul în uşoară extensie; aceasta crescând treptat.  Kinetoterapeutul se orientează foarte atent după principiul nondolorităţii mai ales în pozipa de extensie a trunchiului.  varianta: exerciţiul se va executa în decubit lateral şi pe partea dreapta.  Patrupedie. Se cere pacientului să execute ducerea şezutului până pe călcâie, membrele superioare extinse înainte, palmele aşezate pe pat, fruntea se aşează pe suprafaţa patului, bărbia în piept, capul în flexie, expir, revenire în poziţia iniţială, capul în extensie, inspir.  varianta: se duce alternativ câte un picior extins în sus şi înapoi, pacientul sprijinindu-se doar pe câte un genunche, revenire în poziţia iniţială, capul în extensie, inspir.  Şezând călare pe o bancă de gimnastică sau pe un plan înclinat, membrele superioare extinse pe lângă corp. Se cere pacientului să execute flexia trunchiului mult înainte, membrele superioare extinse inainte, expir (aplecarea trunchiului mult înainte, trunchiul se orizontalizează), revenire în poziţia iniţială (trunchiul se verticalizează), inspir.  Stând cu faţa la spalier, membrele inferioare uşor depărtate, extinse, sprijinite pe ultima şipca de jos a spalierului; membrele superioare apucă o şipcă a spalierului în dreptul pieptului cu priza de sus. Se cere pacientului ducerea şezutului spre înapoi, membrele inferioare şi membrele superioare extinse, capul flectat (trunchiul se orizontalizează), expir, revenire în poziţia iniţială (trunchiul se verticalizează), inspir.  Stând cu spatele la spalier, membrele superioare extinse, mâinile apucă cu priză de sus şipca din dreptul şezutului. Se cere pacientului să execute aplecarea trunchiului înainte, menţinând extensia genunchilor (trunchiul se orizontalizează), expir, revenire în poziţia iniţială (trunchiul se verticalizează), inspir.  Poziţia iniţială idem ca la exerciţiul 14, la un pas în faţa spalierului. Se cere pacientului să execute semiflexiune, ulterior genuflexiune, expir, revenire în poziţia iniţială, inspir.  tălpile rămân cu toată suprafaţa pe sol la semiflexiune şi genuflexiune.  Poziţia iniţială idem ca la exerciţiul 14, membrele superioare extinse deasupra capului, mâinile apucă cu priză de sus şipca spalierului. Se cere pacientului să execute ridicarea simultană a ambilor genunchi la piept. În acest moment se produce întinderea şi descărcarea coloanei vertebrale, inspir, revenire în poziţia iniţială, aşezarea pe sol a tălpilor se face uşor încărcându-se de jos în sus coloana vertebrală.  încărcarea şi descărcarea coloanei vertebrale se face cu multă grijă şi atenţie sporită din partea kinetoterapeutului. Pe parcursul şi la sfârşitul fazei a doua se poate executa cu succes efectuarea diagonalelor Kabat ale trunchiului inferior de flexie şi extensie precum şi aceloraşi diagonale ale membrelor inferioare. În faza a III-a remisia clinică este deja realizată iar programul kinetoterapeutic urmareşte redresarea bazinului, refacerea simetriei corpului, combaterea ţinutei defectuoase în ortostatism şi mers, ştergerea atitudinilor vicioase şi înarmarea pacientului cu un program accesibil (la domiciliu) de exercitii, respectiv de profilaxie secundară şi îmbunătăţirea controlului ţinutei corpului. Trecerea prin cele trei faze se face într-un interval de timp relativ scurt, maximum trei săptămâni. Important este a se depăşi cât mai repede perioada acută şi trecerea la exerciţii kinetice active. Pe langa efectul miorelaxant la nivelul musculaturii paravartebrale al exerciţiilor „în flexie”, asupra discului intervertebral exerciţiile mai au încă un efect benefic şi anume mărirea distanţei dintre marginile corpilor vertebrali în partea lor posterioară cu efect direct asupra măririi diametrului găurii de conjugare şi deci a eliberării de compresiune a rădăcinilor nervului sciatic. Aplicarea acestui program coroborat permanent cu o evaluare clinică şi funcţională profesionistă a medicului curant şi a kinetoterapeutului duce la oprirea din evoluţie a discopatiei lombare sau a frânării evoluţiei acesteia:  Ortostatism, cu faţa la spalier, mâinile apuca şipca din dreptul pieptului, membrele inferioare extinse şi uşor departate. Se cere pacientului să-şi studieze şi sa-şi corecteze poziţia trunchiului, a bazinului şi a abdomenului în oglinda din spatele spalierului (pacientul se priveşe pe sine în oglinda fixată pe perete în faţa sa, în spatele spalierului). Se cere pacientului să execute basculări repetate înainte şi înapoi a bazinului.  Ortostatism cu spatele spre spalier, mâinile apucă cu priză de sus şipca din dreptul bazinului, trunchiul rezemat. Se cere pacientului să execute mers pe loc cu ridicare înaltă a genunchilor.  Poziţia iniţială idem cu cea de la exerciţiul 18. Se cere pacientului să ridice câte un membru inferior extins înainte alternativ drept – stâng (mers pe loc cu membrele inferioare extinse).  Ortostatism, cu faţa la spalier, mâinile apucă şipca din dreptul pieptului, membrele superioare extinse. Se cere pacientului să execute fandări pe loc având grijă ca membrul inferior ce este dus înapoi să fie extins, iar cel de sprijin să execute o bună flexie din genunche şi şold. Pe parcursul fandării trunchiul este bine fixat de membrele superioare şi coloana vertebrală execută o uşoară extensie controlată. Programul Williams, ca orice alt program kinetic, se aplica pacienţilor creativ (din partea kinetoterapeutului) şi individualizat, fiind adaptat permanent la nevoile şi particularităţile pacientului atât ca amplitudine de mişcare cât şi ca dozare a efortului, ritm de execuţie şi număr de reluări a lui pe parcursul aceleaşi zile. Metoda Mckenie Metoda McKenzie - aparenta contradicţie dintre cele două metode nu constă în sensurile diferite (diametral opuse) în care se execută mişcarea din cadrul metodelor menţionate, ci în diferitele momente când se aplică programul kinetic în funcţie de starea patologică a discului, de direcţiile de migrare a nucleului pulpos (sau a fragmentelor acestuia atunci când poziţia lui depăeşte poziţia lui normală în interiorul inelului fibros) şi de structurile anatomice afectate din cauza deteriorării discului. Metoda McKenzie se bazează pe observaţiile pertinente şi de lungă durată a intemeietorului acestei metode. El a studiat fenomenul de deteriorare a discului şi a observat că trecerea nucleului pulpos din poziţia sa centrală din interiorul discului spre marginea lui (migrarea lui) se face de obicei lent, însoţit fiind de durere, care creşte direct proportional cu apropierea nucleului pulpos de marginea discului. Instalarea durerii este firească deoarece marginile inelului fibros sunt inervate mai mult decât interiorul discului iar presiunea nucleului este ca o agresiune mecanică asupra lui. Consecinţa este ca pe masură ce nucleul pulpos penetrează inelul fibros spre marginea lui, durerile devin tot mai intense. Rareori se întâmplă ca nucleul pulpos să penetreze inelul fibros în mod brusc (eventual printr-un accident - cădere pe şezut). Autorul acestei metode a mai observat că această “migrare” a nucleului pulpos spre marginile discului se face de obicei printr-un stress postural prelungit (şederea îndelungata la volan) ceea ce aduce după sine durere şi disfuncţie, fiind afectate totodată şi articulaţiile interapofizare şi toate celelalte ţesuturi moi. Cel mai adesea nucleul pulpos migrează postero- lateral adica tocmai spre zonele unde se afla găurile de conjugare. Bazându-se pe “tipul de mişcare deficitară” ceea ce înseamnă lipsa de extensie, acesta propune mobilizări şi exerciţii adecvate preponderent “în extensie” (compensatorii flexiei), adică acea mişcare deficitară cauzatoare de suferintă. Dacă luăm în considerare faptul că migrarea nucleului pulpos se face provocând dureri de-a lungul unei perioade de timp şi coroborând acest lucru cu exerciţii kinetice adecvate în funcţie de “tipul de mişcare deficitar” menţionat, este evident că metoda sa are un impact benefic asupra pacientului de îndată ce a început programul kinetic specific, adica în extensie. Dacă se aplică exerciţiile în acest mod, până când nucleul pulpos nu s-a deteriorat total şi nu a penetrat marginile inelului fibros, nu s-a produs nici o infamaţie locală, Metoda McKenzie în acest stadiu este extrem de eficientă, deoarece ajută revenirea rapidă a nucleului pulpos în poziţia sa centrală şi închiderea fantei pe care pornise. Explicaţia fiziologică a acestei metode constă în facilitarea revenirii nucleului pulpos în centrul nucleului fibros prin mişcarea activă de extensie a coloanei vertebrale care obliga nucleul pulpos să parcurgă drumul în sens invers, centripet, dinspre periferia discului (spre care pornise) spre interiorul lui. Astfel, durerea se reduce spontan iar procesul de herniere a inelului fibros înceteaza şi se cicatrizează. Vedem deci ca în marea majoritate a cazurilor de hernie de disc, la primele semne clinice (în mod deosebit durerea), metoda este extrem de eficientă cu efecte imediate şi spectaculoase. Este evident că în asemenea cazuri vom propune un tratament kinetic (metoda McKenzie) şi vom obtine maximum de efecte cu efort minim şi într-un timp cât mai scurt. De asemenea vom corobora aceasta metodă cu un program de exercitii de profilaxie secundară (exerciţii la domiciliu) care să protejeze pacientul de crize. Pentru un kinetoterapeut experimentat, aplicarea uneia sau alteia din aceste două metode nu este o alegere aleatorie, ci în deplină cunoştinţă de cauză. Cele două metode nu sunt în contradicţie, ci mai degrabă, complementare. Totuşi această metodă are şi limite: este contraindicată când la nivel discoradicular la radăcinile sciaticului s-a instalat o inflamaţie (inflamaţie ce poate iradia parţial sau total pe întregul nerv sciatic) iar durerile au devenit acute şi persistente. O altă contraindicaţie a acestei metode este dată de contractura uni sau bilaterala a muşchilor paravertebrali. Aplicarea acestei metode nu rezolvă combaterea contracturii musculare instalate. De asemenea, aceasta metodă este total contraindicată când au apărut parestezii pe diferite grupe musculare ale membrului inferior afectat chiar dacă durerea nu se accentuează. În aceste situaţi, rămâne eficientă doar metoda Williams ca unică metodă kinetică având ca obiectiv principal conservarea funcţiilor restante.  Decubit dorsal coatele flectate, mainile la ceafă, membrele inferioare flectate din genunchi şi şolduri, tălpile pe suprafaţa patului. Sub coloana vertebrală lombară se aşează o pernă sau un sul de 3-5 cm înălţime. Se cere pacientului să execute respiraţii ample; inspirul cu înalţarea coloanei vertebrale lombare; expirul cu coborârea coloanei vertebrale lombare pe suprafaţa patului.  se va cere pacientului să crească amplitudinea mişcărilor respiratorii simultan cu amplitudinea mişcărilor colanei vertebrale.  Decubit dorsal, capul pe suprafaţa patului, bărbia în piept, mâinile la ceafă, coatele departate, membrele inferioare flectate din şolduri şi genunchi, tălpile pe suprafaţa patului. Se cere pacientului să execute “leganarea” simultană a genunchilor pe pat stânga-dreapta. Leganarea genunchilor spre dreapta, capul spre stânga, expir, poziţia iniţială inspir. Leganarea ambilor genunchi spre stanga, capul spre dreapta, expir, poziţia iniţială inspir.  Decubit ventral, membrele superioare abduse, coatele flectate, mâinile sub frunte. Se cere pacientului să execute ducerea prin lateral al membrului inferior drept prin târâre până când genunchiul (flectat) ajunge sub axila omolaterală, capul se răsuceşte spre partea opusa stângă), expir, revenire inspir.  idem cu membrul inferior stâng, capul spre dreapta expir, revenire inspir.  poziţiile corpului se numesc pozitie în “cocoş de puşcă”.  Kinetoterapeutul va cere pacientului să execute mişcarea cu amplitudine de mişcare egală şi simetrică, respectiv atât cât poate membrul inferior afectat (până la limita durerii), tot la fel va face şi cu membrul inferior neafectat.  Variantă - se cere pacientului să crească amplitudinea de mişcare apucând cu mâna genunchiul şi trăgându-l cât mai mult spre axilă.  altă variantă – să se execute două sau trei respiraţii complete, întârziind mai mult poziţia pacientului în aceasta poziţie.  Decubit lateral stâng. Se cere pacientului să execute flexia ambilor genunchi şi a coapselor pe piept, simultan cu flexia capului până când aceştia se apropie de frunte, expir, revenire în poziţia iniţială, inspir.  kinetoterapeutul va fi atent ca pacientul să păstreze poziţia corectă de decubit lateral. Se cere pacientului ca revenirea în poziţia iniţială să se facă cu corpul în uşoară extensie; aceasta crescând treptat.  accentuarea extensiei membrelor inferioare şi a trunchiului.  kinetoterapeutul se orientează foarte atent după principiul nondolorităţii mai ales în poziţia de extensie a trunchiului.  varianta: exerciţiul se va executa în decubit lateral şi pe partea dreapta.  Decubit lateral stâng, membrul superior omolateral cu mâna sub cap, celălalt membru superior apucă cu mâna marginea patului. Se cere pacientului să execute flexia ambelor membre inferioare flectate din genunchi, fruntea atinge genunchii, expir, revenire cu extensia capului, trunchiului şi a membrelor inferioare, inspir.  se execută identic şi pe partea opusă.  varianta - pacientul execută flexia doar a unui membru inferior (cel de deasupra), celălalt membru inferior rămâne întins pe suprafaţa patului. Exerciţiul se executa identic şi pe partea opusă.  Decubit ventral, membrele superioare abduse, coatele flectate, mâinile sub frunte. Se cere pacientului să execute: extensia unui membru inferior extins în sus (membrul inferior se ridică aproximativ 10 - 20 cm de pe suprafaţa patului), inspir; revenire expir.  idem membrul inferior opus, inspir, revenire expir.  odată cu extensia membrului inferior se face şi extensia capului.  Poziţia pacientului idem cu exercitiul 6, palmele se aşează pe perna patului sub umeri. Se cere pacientului să execute ridicarea trunchiului în extensie prin extensia membrelor superioare, bazinul rămâne pe suprafaţa patului, inspire, revenire expir.  se face o extensie amplă a capului.  Poziţia pacientului idem cu exercitiul 7, mâinile la ceafă, coatele abduse. Se cere pacientului să execute extensia trunchiului (acesta se ridică aproxirnativ 10 cm de pe suprafaţa patului), inspir, revenire expir.  kinetoteraputul va aşeza un săculeţ de 3-5 kg pe gambe pentru fixarea membrelor inferioare.  Patrupedie. Se cere pacientului să execute ducerea şezutului spre înapoi până când acesta se aşează pe călcâie (flexie accentuată a şoldurilor, a genunchilor iar capul se flecteaza cu ducerea bărbiei în piept până când fruntea ajunge pe genunchi) membrele superioare întinse înainte, palmele rămân pe suprafaţa patului, expir, revenire inspir.  variantă – capul execută o extensie accentuată simultan cu coborârea coloanei vertebrale lombare şi acceutuarea acestei curburi în lordoză.  Patrupedie. Se cere pacientului să execute ducerea şezutului spre înapoi (ca la exerciţiul 9) simultan cu ducerea unui membru inferior extins înapoi, expir, revenire inspir.  idem cu celălalt membru inferior.  exerciţul 9, variantă.  Patrupedie. Se cere pacientului să execute ridicarea unui membru inferior în sus (peste orizontală), inspir, revenire expir.  idem cu celălat membru inferior.  Şezând pe călcâie, trunchiul la verticală, membrele superioare abduse, coatele flectate, mâinile la ceafă. Se cere pacientului să execute ridicarea şezutului de pe călcâie, capul şi trunchiul în extensie, inspir, revenire expir.  variantă - pacientul va executa şi o uşoară răsucire a trunchiului spre o parte, apoi spre cealaltă.  Stând cu faţa spre spalier, membrele superioare extinse înainte, mâinile apucă o şipcă în dreptul pieptului cu priză de sus, coatele extinse, membrele inferioare uşor depărtate. Se cere pacientului extensia capului, a trunchiului şi a unui membru inferior, inspir, revenire, expir.  idem cu membrul inferior opus.  Poziţia pacientului idem cu exerciţiul 13. Se cere pacientului să execute extensia capului, a trunchiului şi a unui membru inferior simultan cu o semiflexie a membrului inferior rămas de sprijin (semifandare înainte), inspir, revenire.  idem cu celălalt membru inferior.  Stând, membrele inferioare uşor depărtate, spatele spre spalier, mâinile apucă cu priză de sus şipca în dreptul bazinului. Se cere pacientului să execute extensia capului şi a trunchiului, accentuându-se curbura lombară, inspir, revenire expir.  Poziţia pacientului idem cu exerciţiul 15. Se cere pacientului să execute ghemuirea trunchiului (genuflexiune completă), capul flectat mult înainte, barbia în piept, fruntea pe genunchi, pieptul pe coapse, expir, revenire capul în extensie, pieptul mult bombat înainte, extensia întregului corp, inspir.  tălpile rămân tot timpul pe sol.  Poziţia pacientului idem cu exerciţiul 16, la o distanţa de 50 -60 cm de spalier, membrele superioare abduse, coatele flectate, mâinile la ceafă, membrele inferioare uşor depărtate. Se cere pacientului să execute răsucirea trunchiului spre stânga cu faţa spre spalier, mâinile apucă o şipca în dreptul pieptului, flexia coatelor, fruntea pe şipca spalierului, expir, revenire.  idem spre dreapta.  Atârnat, cu faţa spre spalier. Se cere pacientului să execute extensia ambelor membre inferioare extinse, inspir, revenire.  varianta - se cere pacientului să execute alterantiv extensia doar a unui membru inferior extins.  coborârea de pe spalier se va face cu prudenţa (a se evita săritura). Şcoala spatelui Şcoala spatelui. Programul de kinetoprofilaxie secundară a fost denumit “şcoala spatelui” (school back) şi a fost introdus de suedezi fiind de fapt tot un regim igienic de cruţare bazat pe tehnici comportamentale.  Controlul posturii corecte a coloanei lombare şi bazinului;  se realizează prin controlul permanent al ţinutei corijate (neutre) a coloanei lombare, indiferent de poziţia corpului sau de natura activităţilor desfăsurate. În acest sens se vor urmării:  adoptarea unor poziţii corecte în diverse situaţii :  în decubit dorsal – cu umerii uşor ridicaţi şi genunchii flectaţi;  în decubit lateral – cu coapsele şi genunchii în flexie;  în ortostatism cu pantofi fără tocuri; urmărirea din profil, în oglindă a retragerii peretelui abdominal şi delordozării lombare, cu spatele la perete presarea zonei lombare pe perete, etc;  în şezând – cu linia genunchilor deasupra liniei şoldurilor cu 8 – 10; picior peste picior; lipirea spatelui de spătar; tragerea aproape de volan a scaunului când şofează etc.  practicarea constantă, acasă a exerciţiilor de delordozare prin bascularea bazinului;  din decubit dorsal cu genunchi flectaţi, apoi cu extensia progresivă a genunchilor;  din ortostatism, cu spatele la perete, cu călcâiele la 35 – 30 cm distanţă de perete, apoi progresiv de apropie calcâiele de perete;  din şezând, mâinile pe coloana lombară se execută loedozarea şi delordozarea segmantului vertebral lombar;  din patrupedie se execută lordozări şi delordozări.  însuşirea unor mişcări cotidiene, uzuale bazate pe delordozare (tehnici comportamentale) :  ridicarea obiectelor de jos, a unei greutăţi, prin genuflexiuni cu flexie şi din şolduri, cu ambele mâini, greutatea purtându-se la nivelul bazinului cu braţele întinse (nu la nivelul pieptului);  luarea obiectelor uşoare de jos prin poziţia “de cumpănă” cu aplecarea trunchiului pe un genunchi care se flectează, celalalt membru inferior rămânând întins înapoi;  aplecarea în faţă (la chiuvetă, masă) nu din coloană ci prin flecatarea şoldurilor, coloana vertebrală rămânând neutră etc.  Autoblocarea coloanei lombare.  se urmăreşte blocarea în timpul efortului a segmentului afectat, învăţarea menţinerii poziţiei neutre şi învăţarea mobilizării, cu totul independente, a membrelor faţă de trunchi;  tehnica autoblocării cuprinde patru stadii: Stadiul I  autoblocarea rahisului lombar în poziţie neutră, concomitent cu imobilizare membrelor;  concret, se adoptă poziţii imobile din ortostatism, şezând şi decubit, respirând lent şi profund, urmărind alungirea corpului în ax, fără mobilizarea membrelor şi rahisului;  se constientizează imobilitatea corpului. Stadiul II  menţinând trunchiul imobil (blocat) se mobilizează complet independent membrele;  lomba se menţine delordozată:  din decubit dorsal se flectează şi se extind genunchi, se abduc şi adduc braţele;  din şezând, flexia, abducţia braţelor la orizontală, apoi la verticală, flexia coapselor, abducţia coapselor, etc;  din ortostatism, flexia la 900 a şoldurilor, alternativ, mobilizarea membrelor superioare, etc. Stadiul III  mobilizarea trunchiului imobil ca pe o piesa unică :  din decubit dorsal, ridicarea din pat prin rostogolire laterală, împingere în braţe şi coborârea concomitentă din pat a membrelor inferioare;  din şezând, pendulări ale trunchiului antero-posterioare şi laterale prin rularea pe ischioane, mâini şi solduri; ridicări şi aşezări pe un scaun fără mobilizarea coloanei, etc;  din ortostatism, aplecarea trunchiului prin fandare pe un picior, genuflexiuni cu spatele sprijinit de perete, etc. Stadiul IV  în care cele învăţate în primele trei stadii sub îndrumarea kinetoterapeutului, se aplică selectiv, în activitatea cotidiană, profesională sau la domiciliu:  modul în care se ridică din pat sau de pe scaun;  ridicarea unor greutăţi;  şofatul;  modul în care se împinge o mobilă etc.  Menţinerea (creşterea) forţei musculare  este destinat musculaturii trunchiului inferior şi fesierilor;  se realizează prin toată gama de exerciţii ce solicită aceste grupe musculare:  izometrice;  izodimamice;  mobilizări active rezistive – progresive;  terapie ocupaţională – sporturi adecvate. Decuaptările Tracţiunea axială a braţului în jos de către kinetoterapeut (priza se face deasupra cotului, iar cealaltă mînă, cu palma, împinge în sus din axilă). Tracţiunea axială se face din decubit dorsal sau şezînd. Tracţiunea de la cot poate fi ajutată în timp ce asistentul execută o anteducţie, cealaltă mină a asistentului se insinuează deasupra epifizei humerale, împingînd-o în jos. Manevrele de întindere capsuloligamentare sînt cele mai indicate pentru remobiliza capul humeral în gleă, se execută în doi timpi.r Tracţiune axială. Pacientul se găseşte în decubit dorsal. Priză deasupra cotului, prin care se trage braţul în jos. Cealaltă mînă a kinetoterapeutului ţine rezistenţă în axilă. Mîna pacientului se prinde de toracele kinetoterapeutului care în punctul maxim de tensiune îşi rotează trunchiul în afară în acelaşi timp trăgîndu-l înapoi avînd ca rezultat: întinderea capsulei superioare şi ligamentelor glenohumeral superior şi coracohumeral ; lărgirea spaţiului subacromial prin coborîrea capului humeral. Decoaptare glenohumerală  pacientul, şezînd. kinetoterapeutul introduce un antebraţ sub axilă. împingînd în sus ; ia de asemenea, priză deasupra cotului, făcînd o adducţie forţată.  pacientul în decubit dorsal, cu cotul flectat. Poziţia mîinilor kinetoterapeutului este aceeaşi, mîna din axilă apasă braţul spre exterior în timp ce de la cot, se încearcă adducţia. Rezultat: întindere capsuloligamentară, ca la manevra precedentă, dar cu îndepărtarea capului humeral de suprafaţa glenoidă. Alunecarea posterioară a capului humeral:  pacientul în poziţie şezînd, cot flectat mult, braţ flectat spre 90°. Din spatele pacientului, asistentul apasă, cu sternul pe scapulă. Mîinile reunite fac priză pe cot şi împing humerusul în ax de la cot spre umăr.  pacientul în decubit dorsal, cu membrul superior în aceeaşi poziţie ca mai sus. Kinetoterapeutul cu o mînă sub scapulă (pentru contrarezistenţă), împinge cu cealaltă mînă de la cot braţul în axul diafizei. Rezultat : întindere puternică a ligamentului coracohumeral (cu atît mai puternică cu cît flexia braţului este mai aproape de 90°). Tracţiunea în afară a capului numeral. Pacientul în decubit dorsal, cu braţul elevat la 90°. Kinetoterapeutul cu mîinile reunite în priză strînsă pe braţ în 1/3 superioară, trage în afară, în timp ce cu umărul împinge înnăuntru (adducţie) 1/3 inferioară a braţului. Rezultat : decoaptare articulară şi tracţiune pe capsula posterioară. Coborîrea capului numeral. Pacientul în decubit dorsal, cu braţul eleva la 90°. Kinetoterapeutul cu mîinile în priză la fel ca mai sus, împinge cu umărul lui în sens de antepulsie, în timp ce mîinile trag de braţ în jos, servind de pivot. Rezultat : coborîrea capului humeral şi întinderea capsulei superioare şi a ligamentului coracohumeral. Abducţie cu coborîrea capului humeral. Pacientul, în poziţie şezînd, cu braţul abdus şi cu antebraţul sprijinit pe antebraţul Kinetoterapeutului Acesta face priză cu ambele mîini deasupra 1/3 superioare a humerusului făcînd o împingere în jos şi în lungul axului braţului. In finalul acestei împingeri în jos, se asociază o rotaţie externă cu abducţie a braţului . Rezultat : coborîrea capului humeral cu întinderea capsulei inferioare. Manevrele sunt contraindicate în:fazele dureroase ale sechelei ; în retracţiile capsulare, sechele ale umărului luxat (mai ales cînd luxaţiile sînt recidivante). 